**ELŐTERJESZTÉS**

**Tiszavasvári Város Önkormányzata Képviselő-testületének**

**2023. február 14-én tartandó rendkívüli ülésére**

Az előterjesztés tárgya: **ÉRV Zrt-vel megkötött,** **a nem közművel összegyűjtött háztartási szennyvíz begyűjtési közszolgáltatási szerződés utólagos jóváhagyása**

Melléklet: ÉRV Zrt. árajánlata

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/267-…./2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2023. február 8.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**Az Északmagyarországi Regionális Vízművek Zrt-vel megkötött, a nem közművel összegyűjtött háztartási szennyvíz begyűjtési közszolgáltatási szerződés utólagos jóváhagyása**

**Tisztelt Képviselő-testület!**

A Képviselő-testület 306/2022. (XI.30.) Kt. számú határozatával döntött arról, hogy **elfogadja a Nyírségvíz Zrt. 2023-as évre adott 7.100,-Ft/m3+Áfa összegű ajánlatát a** nem közművel összegyűjtött háztartási szennyvíz begyűjtési közszolgáltatás elvégzésére vonatkozóan, valamint hogy 2023. január 1. napjától 1 éves időtartamra köti meg a közszolgáltatási szerződést a Nyírségvíz Zrt.-vel.

A képviselő-testület döntését követően a Magyar Energetikai és Közmű-szabályozási Hivatal **2023. január 1. napjától kezdődő 1 éves határozott időre** az **Északmagyarországi Regionális Vízművek Zrt-t (továbbiakban: ÉRV Zrt.)** jelölte ki közérdekű szolgáltatónak a közműves ivóvízellátás és közműves szennyvízelvezetés közszolgáltatás ellátására.

A képviselő-testület által is elfogadott Nyírségvíz Zrt-vel kötendő közszolgáltatási szerződés VI.2.g) pontja értelmében: **a szerződés megszűnik, amennyiben nem a NYÍRSÉGVÍZ Zrt. üzemelteti a település közműveit, a közművek üzemeltetésére vonatkozó közszolgáltatási szerződés megszűnésével.**

A szerződés a képviselő-testületi döntés meghozatalát követően megküldésre került a NYÍRSÉGVÍZ Zrt. részére, de aláírásra már nem került fentebb ismertetett tény miatt. Megjegyzem, hogy a Hajdú-Bihar Megyei Katasztrófavédelmi Igazgatóság 35900/3247-24/2022.alt. határozatával **Tiszavasvári településen a nem közművel összegyűjtött háztartási szennyvíz ideiglenes begyűjtésének ellátására közérdekű szolgáltatóként a NYÍRSÉGVÍZ Zrt-ét jelölte ki 2023. június 30.** napjáig. Azonban a fentebb már hivatkozott VI.2.g) pont alapján ez a szerződés megszűnt.

Emiatt szükséges volt intézkedni a közszolgáltatás ellátásának biztosításáról más szolgáltató közreműködése révén. Az ÉRV Zrt. képviselőjével folytatott első megbeszélés alkalmával egyeztetés történt ezen közszolgáltatás ellátására is, így írásban is árajánlatot kértem a nem közművel összegyűjtött háztartási szennyvíz begyűjtésére és ártalmatlanítására. Ajánlatuk az önkormányzati rendeletben foglaltakkal egyező, azaz **10.200,- Ft/forduló+Áfa.** (az ajánlat az előterjesztés 1. mellékletét képezi)

***„A nem közművel összegyűjtött háztartási szennyvízkezelés közszolgáltatási díja:***

*Tiszavasvári Város Önkormányzata a Tiszavasvári városban alkalmazandó nem közművel összegyűjtött háztartási szennyvízkezelés díjának felső határát az alábbiak szerint határozza meg:*

*Ártalmatlanítás, szennyvíztisztítás: 550 Ft/m3 + ÁFA*

*Begyűjtés, szállítás: 1.620,21 Ft/m3 + ÁFA*

*Fizetendő közszolgáltatási díj legmagasabb mértéke: 2170 Ft/m3 + ÁFA*

***Begyűjtés, szállítás, ártalmatlanítás, szennyvíztisztítás (4,7 m3): 10.200 Ft/forduló + ÁFA”***

Tekintettel arra, hogy fentebb már ismertetett körülmények miatt településünkön a közszolgáltatás ellátása jelenleg nem megoldott, az ÉRV Zrt. ajánlata kedvező önkormányzatunk számára a közszolgáltatási szerződést aláírtam és kérem annak utólagos jóváhagyását.


Kérem a képviselő-testületet az előterjesztés megtárgyalását követően hozza meg döntését.

Tiszavasvári, 2023. február 8.

**Szőke Zoltán**

**polgármester**

**előterjesztés 1. melléklete**

****

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2023. (II.14.) Kt. számú**

**határozata**

**Az Északmagyarországi Regionális Vízművek Zrt-vel megkötött, a nem közművel összegyűjtött háztartási szennyvíz begyűjtési közszolgáltatási szerződés utólagos jóváhagyása**


Tiszavasvári Város Önkormányzata Képviselő-testülete a „**Az Északmagyarországi Regionális Vízművek Zrt-vel megkötött, nem közművel összegyűjtött háztartási szennyvíz begyűjtésére irányuló közszolgáltatási szerződés utólagos jóváhagyásáról**” szóló előterjesztést megtárgyalta és az alábbi határozatot hozza:


**Utólagosan jóváhagyja Tiszavasvári Város Önkormányzata** (4440 Tiszavasvári, Városháza tér 4. szám) és az Északmagyarországi Regionális Vízművek Zrt. (3700 Kazincbarcika, Tardonai út 1., cégjegyzékszám: 05-10-000 123, képviseli: Ritter Géza vezérigazgató) között Tiszavasvári Város közigazgatási területén keletkező nem közművel összegyűjtött háztartási szennyvíz begyűjtésére irányuló kötelező közszolgáltatás ellátásáról szóló aláírt közszolgáltatási szerződést a határozat 1. melléklete szerinti tartalommal.


Felkéri a polgármestert, a szerződés megkötéséről tájékoztassa a Katasztrófavédelmi Igazgatóságot és a Szabolcs-Szatmár-Bereg Vármegyei Kormányhivatalt.


**Határidő**: azonnal **Felelős**: Szőke Zoltán polgármester

**…/2023. (II.14.) Kt. sz. határozat 1. melléklete**

****

****

****

****