**ELŐTERJESZTÉS**

Tiszavasvári Város Önkormányzata Képviselő-testületének

**2023. február 14-én** tartandó **rendkívüli nyílt** ülésére

Az előterjesztés tárgya: **Fogyatékos személyek otthona és jelzőrendszeres házi segítségnyújtás feladatellátásaihoz 2023. évi finanszírozás kezdeményezéséről**

Melléklet: intézmény kimutatásai előterjesztéshez (2 db táblázat)

A előterjesztés előadója: Szőke Zoltán polgármester

Az előterjesztés témafelelőse: Krasznainé dr. Csikós Magdolna igazgatási és szociálpolitikai osztályvezető

Ügyiratszám: TPH/782/2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22. pontja |
| Szociális és Humán Bizottság | SZMSZ 5. melléklet 1.9. pontja |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| Makkai Jánosné | Kornisné Liptay Elza Szociális és Gyermekjóléti Központ intézményvezető | szeszk@gmail.com |
| Haraszti Gorzsás Ildikó | Kornisné Liptay Elza Szociális és Gyermekjóléti Központ gazdasági vezetője | harasztine69@gmail.com |
|  |  |  |

Tiszavasvári, 2023. február 9.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Fogyatékos személyek otthona és jelzőrendszeres házi segítségnyújtás feladatellátásaihoz 2023. évi finanszírozás kezdeményezéséről**

**Tisztelt Képviselő-testület!**

A fogyatékos személyek otthona és a jelzőrendszeres házi segítségnyújtás feladatellátásokat **önként vállalt feladatként végzi a Kornisné Liptay Elza Szociális és Gyermekjóléti Központ intézmény**, melyek finanszírozása minden évben egyedileg megkötött, a Slachta Margit Nemzeti Szociálpolitikai Intézet (továbbiakban SM NSZI) támogató okirata alapján valósul meg Tiszavasvári Város Önkormányzata részére.

A támogató okirat 1 éves időtartamokra jön létre, adott tárgyévre. 2023. évre előzetes tájékoztatás alapján várható a támogatások olyan formában való módosítása, hogy az intézmény közvetlenül kapja meg a támogatást, nem a fenntartó önkormányzaton keresztül.

Telefonos tájékoztatás alapján az előző évekhez hasonló összeggel ***várható a 2023. évre is ezen feladatok finanszírozására***.

1. A **fogyatékos személyek otthonának** 2022. évi alapfinanszírozása 69 fő ellátotti létszám figyelembevételével 112.189.581 Ft támogatás volt. Az ellátotti létszám változatlan a 2023. évre is.

Az emelkedett bérköltségeket, energiaárakat, élelmiszer árakat is figyelembe véve a 2023. évre fogyatékos ellátásra **tervezett összkiadás: 352.084.082 Ft.**

A kiadásainkat az alábbi **előre látható bevételekkel** tudjuk csökkenteni:

* térítési díj bevételek: 81.014.696 Ft
* állami bértámogatások (ágazati pótlékokra): 38.824.807 Ft
* SM NSZI 2023. évi alaptámogatása előre láthatóan: 112.189.581 Ft

Így várhatóan 2023. évben a fenntartó önkormányzatnak ezen feladathoz **120.054.998 Ft támogatást, saját erőt** kellene biztosítania.

**Ezek lapján a 2023. évi támogatási igényünk: 112.189.581 Ft + 120.054.998 Ft= 232.244.579 Ft**

2. A **jelzőrendszeres házi segítségnyújtás** esetén a jelzőkészülékek száma határozza meg a finanszírozás összegét. 2022. évhez hasonlóan idén is 170 készülékre igényeltünk támogatást.

A 2022. évi finanszírozás összege: 4.682.000 Ft volt.

A 2023. évre jelzőrendszeres házi segítségnyújtásra **tervezett összkiadás: 8.081.515 Ft.**

A kiadásainkat előre láthatóan csupán a SM NSZI által 2022. évben biztosított 4.682.000 Ft alaptámogatási összeggel tudjuk csökkenteni.

Így várhatóan 2023. évben a fenntartó önkormányzatnak ezen feladathoz **3.399.515 Ft Ft támogatást, saját erőt** kellene biztosítania.

**Ezek lapján a 2023. évi támogatási igényünk: 8.081.515 Ft**

**Javaslom fent részletezett 2023. évi finanszírozási igények kezdeményezését a finanszírozótól, valamit annak jelzését, hogy a 2023. évi támogatásunkat az első negyedévben megkaphassuk, tekintettel arra, hogy a feladat előfinanszírozása komoly likviditási problémákat okozhat az önkormányzatnál.**

**A nevezett két ellátás az önkormányzat számára nem kötelező, annak finanszírozása saját erőből teljesítőképességünket már meghaladja.**

**Javaslom, hogy kezdeményezze az önkormányzat annak megvizsgálását és erről a mihamarabbi tájékoztatást, hogy feladatok teljes finanszírozásának biztosítása megvalósítható-e. Az előző években a finanszírozás keretében nem minden, ténylegesen felmerülő költség volt elszámolható. Ezek önkormányzat általi finanszírozása a jelenlegi helyzetben nem megoldható.**

A jelenlegi év közbeni utólagos finanszírozás, többszöri támogatás kérelmek beadása már nagyon veszélyezteti a likviditásunkat.


***A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet elfogadására.***

Tiszavasvári, 2023. február 9.

**Szőke Zoltán**

**polgármester**

**Előterjesztés melléklete**

******

******

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**……/2023. (II. 14.) Kt. számú**

**határozata**

**Fogyatékos személyek otthona és jelzőrendszeres házi segítségnyújtás feladatellátásaihoz 2023. évi finanszírozás kezdeményezéséről**

Tiszavasvári Város Önkormányzata képviselő-testülete **az alábbi döntést hozza:**

1. Kezdeményezi a Slachta Margit Nemzeti Szociálpolitikai Intézetnél a fogyatékos személyek otthona és a jelzőrendszeres házi segítségnyújtás feladatok ellátása esetében a 2023. évre vonatkozóan a finanszírozások eddigi gyakorlatának felülvizsgálatát, tekintve hogy az ellátás állami feladat.

Az eddigi szerződések meghatározták az elszámolható költségek körét. A jelenlegi gazdasági helyzetben azonban az önkormányzat a megnövekedett kiadások, és a feladatellátásra kötelezett által biztosított összeg közötti különbözetet finanszírozni nem tudja. Ezért kérjük, hogy az ellátások finanszírozása a 2. és 3. pontban meghatározott összegek erejéig, a ténylegesen felmerülő kiadások kielégítésével történjen.

1. Kezdeményezi a Slachta Margit Nemzeti Szociálpolitikai Intézetnél a Kornisné Liptay Elza Szociális és Gyermekjóléti Központ által ellátott **fogyatékos személyek otthona feladatellátásra vonatkozóan a 2023. évre** **összesen 232.244.579 Ft** támogatás biztosítását.
2. Kezdeményezi a Slachta Margit Nemzeti Szociálpolitikai Intézetnél a Kornisné Liptay Elza Szociális és Gyermekjóléti Központ által ellátott **jelzőrendszeres házi segítségnyújtás feladatellátásra vonatkozóan** **a 2023. évre összesen 8.081.515 Ft** támogatás biztosítását.
3. Kezdeményezi a Slachta Margit Nemzeti Szociálpolitikai Intézetnél a 2023. évi 2. és 3. pontban megjelölt finanszírozások első negyedévben való egyösszegű kiutalását az önkormányzat részére.
4. Felkéri a polgármestert, hogy a döntésről tájékoztassa a Kornisné Liptay Elza Szociális és Gyermekjóléti Központ intézményvezetőjét.
5. Felkéri polgármestert, hogy a 2023. évi finanszírozás kezdeményezését küldje meg a Slachta Margit Nemzeti Szociálpolitikai Intézet részére

**Határidő:** azonnal  **Felelős:** Szőke Zoltán polgármester